รัฐบาล ปรับลดราคาขายปลีกน้ำมันดีเซล 50 สตางค์ต่อลิตร มีผล 15 กุมภาพันธ์นี้
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวในรายการรัฐบาลเล่าเรื่อง โดยทีมนารีสโมสร ว่า เมื่อวานที่ 3 กุมภาพันธ์ที่ผ่านมา ที่ประชุมคณะกรรมการบริหารกองทุนน้ำมันเชื้อเพลิงเห็นชอบปรับลดขายปลีกน้ำมันดีเซลลง 50 สตางค์ต่อลิตร ทำให้ราคาขายปลีกน้ำมันดีเซลอยู่ที่ 34.50 บาท ต่อลิตร มีผลวันที่ 15 กุมภาพันธ์เป็นต้นไป ถือเป็นการปรับลดลงครั้งแรกในรอบ 7 เดือน ของน้ำมันดีเซล โดยกระทรวงพลังงานจะพิจารณสถานการณ์น้ำมันโลก รวมถึงรัฐบาลได้ขยายระยะเวลาการลดภาษีน้ำมันดีเซลลง 5 บาทต่อลิตร เป็นเวลา 4 เดือน ตั้งแต่วันที่ 21 มกราคม - 20 พฤษภาคม 2566 ภาพรวมกองทุนน้ำมันและเชื้อเพลิงมีสภาพคล่องดีขึ้นแล้วจึงได้อนุมัติราคาน้ำมันขายปลีกน้ำมันดีเซลลงเพื่อแบ่งเบาภาระประชาชน รวมถึงผู้ประกอบการขนส่งและหากในระยะต่อไปราคาตลาดโลกลดลงอีกจะปรับตามความเหมาะสมต่อไป